Velvang

Velvang eller Velvangen er en grend sør på Skatvalshalvøya i Stjørdal kommune i Trøndelag. Velvang-gårdene ligger på en flate ved Trondheimsfjorden under bratte berg. Velvang er skilt fra Vikan i Stjørdal ved de bratte bergpartiene Kleivan.

Navnegården Velvang er første gang nevnt i erkebiskop Aslak Bolts jordebok fra 1430-årene. Første ledd er ikke sikkert forklart, men kan komme av vin, «beite», mens andre ledd betyr «gresslette». Middelalderhistoriker Audun Dybdahl antok at den forsvunne gården Josalir var lagt under Velvang allerede på Aslak Bolts tid. I hvert fall så tidlig som 1550 var Velvang delt i to matrikkelgårder. 

Fjære- og gruntvannsområdene ved Velvang er en viktig sjøfugllokalitet, blant annet som rasteområde for ærfugl. Gruntvannsområdet er også viktig for vårgytende sild i Trondheimsfjorden. Området inngår i Vinnan og Velvangen fuglefredningsområde.

 Referanser 

Kategori:Skatval
Kategori:Bygder og grender i Trøndelag
Kategori:Bosetninger i Stjørdal